REPUBLIKA HRVATSKA

ZADARSKA ŽUPANIJA

OPĆINA PREKO

Općinsko vijeće

Na temelju članka 72. Zakona o komunalnom gospodarstvu (Narodne novine broj 68/18, 110/18 i 32/20 ) i članka 32. Statuta Općine Preko („Službeni glasnik Općine Preko“ broj 1/18 i 1/20), Općinsko vijeće Općine Preko na svojoj 22. sjednici održanoj dana 23. prosinca 2020. godine, donijelo je

PROGRAM

održavanja komunalne infrastrukture

na području Općine Preko za 2021. godinu

**Članak 1.**

Ovim programom utvrđuju se izvori prihoda za održavanje komunalne infrastrukture i opseg poslova održavanja komunalne infrastrukture sa procjenom pojedinih proračunskih stavki po djelatnostima za 2021. godinu.

Financiranje građenja i održavanja komunalne infrastrukture sukladno članku 75. Zakona o komunalnom gospodarstvu financira se sredstvima:

* komunalnog doprinosa;
* komunalne naknade;
* iz cijene komunalne usluge;
* iz naknade za koncesiju;
* iz proračuna jedinice lokalne samouprave;
* fondova Europske unije;
* iz ugovora, naknada i drugih izvora propisanih posebnim zakonom i
* donacija.

Članak 2.

Prihodi u kunama utvrđeni ovim Programom su kako slijedi:

|  |  |
| --- | --- |
| VRSTA PRIHODA | PLAN (kn) |
| Prihod od komunalne naknade | 2.300.000,00 |
| Ostali prihodi proračuna | 3.736.835,11 |
| SVEUKUPNO PRIHODI | 6.036.835,11 |

**Članak 3.**

Za potrebe održavanja komunalne infrastrukture od komunalne naknade prihodi iz članka 2. ovog Programa u iznosu od 2.300.000,00 kuna raspoređuju se, izraženo u kunama, kako slijedi:

|  |  |
| --- | --- |
| **OPIS TROŠKOVA** | **PLAN (kn)** |
| **A) ODRŽAVANJE JAVNIH I ZELENIH POVRŠINA** | |
| Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza, njegu i sadnju ukrasnog parkovnog bilja (sezonsko cvijeće, trajnice, živice, grmlje i drveće), utovar, odvoz i deponiranje smeća sakupljenog održavanjem zelenih površina, održavanje parkovne opreme (klupe, košarice za otpatke, zaštitni stupići , ukrasne žardinjere i oglasni panoi), redovno održavanje sprava na dječjim igralištima, čišćenje prometnica i javnih površina – uključuje redovno čišćenje ulica, šetališta, trgova površina ručnim, strojnim pometanjem otklanjanja i deponiranja nelegalno odbačenog otpada i čišćenje plažnog područja koja nisu pod koncesijom | 1.500.000,00 |
| **UKUPNO A** | **1.500.000,00** |
|  |  |
| **B) ODRŽAVANJE NERAZVRSTANIH CESTA** | |
| Održavanje nerazvrstanih cesta podrazumijeva skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i košnju trave i korova uz nerazvrstane ceste, nasipavanje nerazvrstanih cesta, održavanje horizontalne i vertikalne signalizacije, sanaciju udarnih rupa i sanaciju nogostupa. | 250.000,00 |
| **UKUPNO B** | **250.000,00** |
|  |  |
| **C) ODRŽAVANJE JAVNE RASVJETE** | |
| Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.  Redovno održavanje javne rasvjete obuhvaća zamjenu neispravnih dijelova svjetiljke, cijelih svjetiljki, oštećenih stupova, kabela i slično, te premazivanje bojom stupova javne rasvjete.  Pojačano održavanje javne rasvjete obuhvaća manje zahvate na ugradnji novih svjetiljki javne rasvjete na, u pravilu, postojeće stupove NN mreže | 200.000,00 |
| Utrošak električne energije za javnu rasvjetu | 350.000,00 |
| **UKUPNO C** | **550.000,00** |

**Članak 4.**

Provođenje ovog programa u nadležnosti je Općinskog načelnika Općine Preko.

Općinski načelnik je dužan Općinskom vijeću podnijeti izvješće o izvršenju ovog Programa istodobno s podnošenjem izvješća o izvršenju proračuna za 2020. godinu.

**Članak 5.**

Ovaj program objaviti će se u „ Službenom glasniku Općine Preko“, a primjenjuje se od 01.siječnja 2021.godine.

O P Ć I N S K O V I J E Ć E O P Ć I N E P R E K O

KLASA: 363-01/20-01/90

URBROJ:2198/13-01/1-20-1

Preko, 23. prosinca 2020. godine

Predsjednica Općinskog vijeća

Ingrid Melada, prof.